Вячоркі ў Паўлінкі

(Літаратурна-драматычная кампазіцыя)

*Кіраўнік музея*

*ДУА “Красненскі вучэбна-педагагічны комплекс*

*дзіцячы сад – сярэдняя школа”*

*Мароз М.Ф.*

Сцэна прыбрана пад інтэр'ер вясковай хаты. Направа ад гледачоў — стол, каля стала — лавы, зэдлікі, напева (у кутку) — стылізаваная печ. Насупрацъ — сцяна і дзверы ў бакоўку.

З'ЯВА І

На сцэне гаспадар Сцяпан Крыніцкі майструе граблі. Гаспадыня Альжбета засцілае стол абрусам. Паўлінка прыносіць сподачкі і кубкі, расстаўляе на стале.

Альжбета(да Сцяпана). Вось жа выбраў час. Зараз дзяўчаты на вячоркі да нас збірацца пачнуць, а ты тут сметнік развёў.

Сцяпан. Э, жонка. Гуляць — гуляй, а справе ганьбы не давай. А я гляджу, чаго гэта ты сёння, каханенькая-родненькая, як падмеценая.

Альжбета. Хаця з сярэдзшы хаты ссунься.

Сцяпан (прыбіраецца ўбок, звяртаецца да Паўлінкі). Гэта ты ўжо, каханенькая-родненькая, нешта прыдумала?

Паўлінка.. А што тут прыдумваць? Хіба татка забыліся такую прыпаведзь?..

Сцяпан (нібы. злуючыся). Дык, каханенькая-родненькая, і другая прыпаведзь ёсць: «Усё

скакалі і спявалі, а кубельцы пусты сталі. Як у місцы пуста — не паскачаш густа».

 Мы сягоння ладзім свята,

Клічам госцейкаў у хату,

Той вячорак нашых варты,

Хто сябруе з песняй, з жартам.

Паўлінка( гарэзліва прытанцоўвае і спявае перад Сцяпанам на манер прыпевак).

А вы, госці мае,

Вы прашоненькія,

А чаму вы такія

Невясёленькія ?

Калі хлеб не пушон — Перапушым яго,

Гаспадар не вясёл — Перапросім яго.

Калі хлеб не пушон — Будзем пушыць яго. Гаспадар не вясёл — Развясёлім яго.

Чуецца стук. Уваходзяць Пятрок і Міхась. Госці. Добры вечар!

Сцяпан. О, Пятрок, Міхась! Добры вечар! Скорыя ж вы на нагу. I ў воласць, і з воласці так хутка патрапілі. Праходзьце, сядайце. Ды хваліцеся, што чулі, што бачылі.

Садзяцца да стала. Альжбета прыбірае граблі, Паўлінка падмятае стружкі.

Пятрок. A, што расказваць. Чыста як у дзядзькі Коласа ў «Новай зямлі»:

 Такое пекла — шум страшэнны...

 Снуе народ, як на пажары,

Пад ім аж гнуцца тратуары. Сцяпан. А на заказ мой не забыліся?

Міхась. Прывезлі, а як жа. Вось табе каляндар. (Дастае беларускі каляндар «Родны край» гартае яго.)

Пятрок. А цікавы, браце! Пра што тут толькі няма! I пра гаспадарку, і пра надвор'е, а вершыкі якія цікавыя... Так спраўна ды складна напісаны!

Сцяпан. То пачытай, Пятрок, што ты там прыгледзеў.

Пятрок( чытае верш М. Скрыпкі «Музыка» ).

 Музыка ў сяло прыбыў,

Ён талент з галавой!

Але відаць, што ён згубіў

Дарогай талент свой.

Зрабіў ён тут сваей ігрой

Курам перапалох,

А па-суседску той парой Парсюк праз майстра здох.

Музыка той іграў, стагнаў, Сядзеў і душы шкроб,

I ноты браў, і вушы драў,

I важна моршчыў лоб.

Ды вось ён храбра абарваў Апошнюю струну

I, аглянуўшыся, пазнаў Старэнькую адну.

Яна стаяла тут адна,

Як быццам ёй бяда.

— Мая пявучая струна? — Пытанне ёй задаў. —

Чаму, бабулька, ты дамоў

3 усімі не пайшла?

Магчыма, што ты талент мой

Дарогаю знайшла?

— Дамоў-то мне даўно пара. Пакуль ты тут чмурэў...

Хацела зэдлік свой забраць, Дык ты на ім сядзеў.

Сцяпан. Во музыка дык музыка. Чыста наш Харытон, як зайграе — мухі з лёту, як пацяруха, сыплюцца. Складны вершык, а пашукайце там яшчэ чаго такога.

Міхась (бярэ каляндар). Дзе гэта той, што я чытаў?.. (Гартае, знаходзіць патрэбнае месца Вось, слухайце. (Чытае верш М. Скрыпкі «Дзюдзя».)

Ён рос на ферме парсюком,

Як след падгадаваным,

Але чамусьці «пятачком»

Любіў шукаць «заганы».

Ён знойдзе сам сабе бяду: Папоркаўшыся ў цесце, Спачатку выверне яду,

Тады ўжо будзе есці.

То запішчыць, што захварэў: Баліць яго жывоцік,

То ўвесь ён перарые хлеў,

То ўшчэміць лыч у плоце.

Яму не люба тут нішто.

Усіх ён вінаваціць. Аброхкаць ён усіх гатоў.

I рохкае на маці,

Што тая не ўгадзіла

I не парой радзіла.

Яму заўсёды ўсё не так, Нібы яго абходзядь,

Яму і сонца абы-як

I не туды заходзіць.

Ды не бяда, што ў чарадзе Парсюк такі вось будзе. Бяда, калі паміж людзей Расце такая дзюдзя.

Сцяпан. Вось пацешылі, каханенькія-родненькія. Сядайце зручней да стала. (Паўлінцы.) Так што, можна лічыць, распачалі мы ўжо вячоркі?

Чуецца музыка, у хату ўваходзяць музыкі, дзяўчаты, хлопцы.

Дзяўчаты. Добры вечар! Прымайце на вячоркі, гаспадары, а мы вам песню заспяваем. (Прытанцоўваючы, спяваюць народную песню «Кацілася чорна галка».)

Кацілася чорна галка

Па бару, па бару,

А за ёю ясны сокал

Паблізу, паблізу:

— Пастой, чорна галка,

Ты мая, ты мая!

Яна яму шчабятала:

 — Не твая, не твая!

Я у Бога сірацінка,

А ты пан, а ты пан,

Пашукай сабе дзяўчынку,

Як ты сам, як ты сам!

 Пастой, чорна галка, Ты мая, ты мая!

 Яна яму шчабятала:

 Не твая, не твая!

Праляцеўся ўсе апушкі,

Яшчэ й лес, яшчэ й лес,

 Не знайшоў такое птушкі.,

Як ты есць, як ты есць.

 Пастой, чорна галка,

Ты мая, ты мая!

Яна яму шчабятала:

 Не твая, не твая!

Госці рассаджваюцца на лавах, зэдліках ля печы. Дзяўчаты дастаюць работу: верацёны, клубкі нітак, вязание.

З'ЯВА II

Альжбета(нібы выглядае ў акно). Гляньце, гляньце! Ці не дзед з бабаю на кірмаш сабраліся, заўтра якраз жа нядзеля?

На авансцэну Пранцысь выводзщь «коніка», які запрэжаны у «вазок» (кардонны сілуэт), папраўляе збрую. Агата выносішь кош, клункі, ладуе ўсё ў «возе». Робіць гэта мітусліва, бязладна.

Агата(да Пранцыся). Ды варушыся ты хутчэй, рызнік! Штолі, як людзі, у час не выберамся.

Пранцысь. Собственна, вось-цо-да, не камандуй, баба! Я маю розум растаропны, сам патраплю, як лепей зрабіць.

Сядаюць у «вазок», Пранцысь тузае лейцамі, «конік» выпрагаецца і ідзе сам па сабе. Пранцысь пачынае яго лавіць і запрагаць нанова.

Агата. Божухна мой, тудэма-сюдэма, што гэта робіцца! Ты, вось-цо-да, патрапіш сёння дабрацца да месца?!

Удзельнікі вячорак з глыбіні сцэны назіраюць за зборамі і каменціруюць адзін аднаму

словамі байкі К. Крапівы «Дзед і Баба».

Альжбета. Ехаў дзедка на кірмаш,

3 ім на возе —

баба.

Конік з выгляду дарма,

Ды цягнуў ён слаба:

Пятрок. Меў не болей двух гадоў,

Як суседзі кажуць.

М і х а с ь. Баба ж тая — сем пудоў,

Сама меней, важыць.

Сцяпан. Пад ўзгорак або ў

гразь —

Конь насілу возьме.

Во, глядзіце!

Стала баба памагаць... Седзячы на возе.

«Конік» намагаецца з апошніх сіл, але не можа зрушыць з месца «вазок». Музыка. Што ж, каню другі

Гадок,

Дык яна — за білы

Ды нагамі ў перадок

Пхне, як мае сілы.

Пранцысь (да Агаты).

— Кінь, дурная, бо зганю, —

Кажаш табе, кажаш,

Ты паможаш так каню,

Як хваробе кашаль.

Агата. Ах ты, ёлупень стары!

Так мяне аблаяў...

Стой жа тут, хоць ты згары!

Мне бяда малая.

Пятрок. Гляньце — гоп яна з

калёс,

Села ля дарогі.

Агата злазіць з клункамі і кашамі, сядае, звесіўшы ногі са сцэны. «Конік», узрадавана страпянуўшыся, хутка імчыць Пранцыся у «вазку» за кулісы.

М і х а с ь. А каня як чорт панёс, — Дзе ўзяліся й ногі!

Баба ўсхопліваецца і аддаецца наўздагон.

С ц я п а н. Ва установах часам ёсць Вось такія ж «бабы»: Здаецца, й робяць яны штось, Але справы слабы...

Яго перапыняюць гукі музыкі. Уваходзядь два хлопцы, адзін іграе на гармоніку, другі спявае.

Там каля млына

Цвіла каліна.

Дзе ж тая дзеўчына, Што мяне любіла?

Не так любіла,

Як жалавала, Купіла коніка — Падаравала.

А той кошчак,

Быстрыя ногі,

Вёз мяне да мілай, Зблудзіў з дарогі.

Ані сцяжынкі,

Ані дарожкі. Паедзем, коніку, Аж да варожкі.

Гарманіст. Вечар добры ў гэту хату. Мо тут знойдзецца варожка, што дапаможа дарогу адшукаць?

Сцяпан. Здаровы будзьце, хлопцы! Вы якраз добра патрапілі, каханенькія-родненыкія, тут варожак паўнюткая хата.

Пятрок. Глядзіце толькі, каб яшчэ горш з дарогі не збілі! Дзяўчаты. Зайграйце полечку ды запрашайце паскакаць. Тады і паварожым. Музыкі граюць, дзяўчаты і хлопцы скачуць полечку. Заканчваецца танец, і ў хату ўваходзіць Несцерка.

Не с ц е р к а. Дзе свята, там і я. Добры вечар усім!

Усе. Вечар добры, Несцерка!

Сцяпан. Сядайце у нас.

Несцерка. Ат, у нагах праўды няма.

Несцерка. Старому печ, а маладому скокі. Што мы тут усё гамонім? Няхай дзяўчаткі паспяваюць.

М і х а с ь. Паспявайце, дзяўчаткі. (Дзяучаты спяваюцъ «Туман ярам, ярам-даліною».)

Альжбета. Гляньде, людцы! Пранцысь з Агапкаю воз цягнуць. Без каня. А каня дзе дзелі?

Усе. Ха-ха-ха-ха-ха.

Дзяўчаты выконваюць песню «Баба Ева, дзед Тамаш» і імітуюць яе змест.

У хату ўвальваецца ўраднік Н а г а й к і н.

Н а г а й к і н. Здравія жалаю.

Сцяпан. Добрае здароўечка, пан ураднік.

Альжбета. Праходзьце, сядайце, калі ласка.

Н а г а й к і н. Няма калі расседжвацца — на службе.

Несцерка. Служба не воўк — у лес не ўцячэ.

Н а г а й к і н. Такім парадкам можна немаведама да чаго дагаварыцца. Вы на такой вялікай службе не стаіцё, а мы павінны за парадкам сачыць, павінны абараняць усё царства ад унутраных непрыяцеляў.

Міхась( жартам). I многа іх?

Н а г а й к і н. Каго?

М і х а с ь. Ну, гэтых, як іх... унутраных непрыяцеляў?

Н а г а й к і н. Ого, развялося! У нядзелю на кірмаш заходжу, зазіраю ў карчму... Сядзяць

пядь галадранскіх хлопцаў, п'юць піва і на ўсю хату рагочуць. Толькі я падышоў да іх, як

яны ўсе разам сціхлі. Хіба не падазрыцельна?

М і х а с ь. Яшчэ як падазрыцельна. (Усе цішком пасмейваюцца.)

Нагайкін.А ў вас што тут за зборышча?

П а ў л і н к а. Гэта не зборышча, пан ураднік, гэта вячоркі.

Сцяпан. Вось сядайце да стала, гарбаты гарачанькай папіце, паслухайце, як дзяўчаты спяваюць.

Н а г а й к і н. Няможна. Я пры іспалненні. Вось вы тут весяліцеся, а ў Пранцыся каня ўкралі, а мне валачыся цэлую ноч, бойся кожны момант за свае жыццё. Ласне тут ёсць нешта труднае — дастаць сабе ў лоб кулю? А якая падзяка? Ну, прыстаў можа падаць руку і заклікаць на шклянку гарбаты.

Альжбета. Дык пакуль той прыстаў, то мы вось зараз запрашаем.

Н а г а й к і н. Не магу, не магу. (Пілъна аглядае ўсіх.) Я пане зайшоў паглядзець, ці няма тут Петруся Цыбука або Пранцысёва каня.

М і х а с ь. Пятрок тут ёсць, але не Цыбук. А навошта ён вам спатрэбіўся? Нагайкін. Маю на яго сакрэтнае прадпісанне ад прыстава Кулачынскага.

С ц я п а н. I што гэта за прадпісанне? Нагайкін. Яж сказаў: сакрэтнае.

Несцерка. Гэта, мусіць, тое прадпісанне, што Пранцысёва Агата трэці дзень ля студні жанкам расказвае.

Гарманіст. Вось вы нам не скажаце, дык мы і не будзем ведадь, што Пятрусь Цыбук унутраны непрыяцель.

Нагайкін. Усё роўна і не разлічвайце. Я службу знаю. Ды хутчэй мне язык адсохне, чым я вам скажу, што прыстаў падазрае, што Пятрусь Цыбук галоўны загаворшчык, бо ён падазрыцельна пасмейваўся, калі акалодачны, седзячы ля валаснога ўпраўлення, чытаў газету.

Н е с ц е р к а. Бо ён трымаў яе дагары нагамі.

Н а г а й к і н. Дзеля гэтага я зрабіў вобыск у Петруся Цыбука і ў тых, хто з ім сябруе. Цяпер я вачэй з яго не спускаю. Вось даклад прыставу напісаў. (Дастае паперку і памахвае ёю. Сцяпан працягвае руку да паперы, але ўраднік спрабуе схавацъ яе у кішэню, не трапляе, і паперка падае на падлогу.)

М і х а сь. У такіх хітрых сецях павінна заблытацца ўся крамола. Несцерка.Пану ўрадніку, пэўна, за гэта павышэнне будзе?

Нагайкін. Ат, якое там павышэнне, можа, пашлюць у горад, зробяць акалодачным, пасля прыставам, а потым...

Несцерка. I пайшоў наш ураднік угору, як цыган па драбінах на неба. Альжбета. Амо ўсё-такі гарбаты?

Нагайкін. Не, не! Служба. (Выходзіць.)

Сцяпан праводзіць яго да дзвярэй, усе смяюцца. Міхась заўважае паперку. Падыходзіць, падымае.

М і х а с ь. Ці не пан ураднік згубіў сваю дакладную?

Пятрок. Пакажы, пакажы. Але, яна самая.

М і х а с ь. Прачытай, Пятрок.

Г а л а с ы. Ну, што там, што напісана?

Пятрок. «Прадпісанне Вашага Благароддзя споўніў, аб чым маю чэсць данясці». Несцерка. I з якой гэта пары ў даносчыкаў чэсць завялася?

М і х а с ь. Які поп, такое і маленне.

Пятрок. Слухайце! «Як я прыйшоў да Цыбука, дык яго не было дома, а ў хаце сядзела жонка з бацькам. Я іх выселіў, а хату да часу запячатаваў».

Альжбета. Вось жа праўду кажудь: прымусь дурня маліцца, ён і лоб разаб'е. Як жа тыя людзі будуць, гэта ж не ўлетку — холадна ўжо?

П я т р о к. Не перабівайце. «Я да яго сяброў пайшоў. Усе яны былі на гулянцы, толькі аднаго знайшоў дома, бо ён хворы. У яго я зрабіў вобыск. У скрынцы знайшоў дзесяцірублёвую бумажку, сарочку, двое портак і таму падобныя падазрыцельныя рэчы. Прыйшоушы дахаты пасля вобыску ў Цыбука, я разглядзеў, што аштрафаваў у яго не дзесядь, а ўсяго пяць рублёў золатам, каторыя маю чэсць прадставіць Вашаму Благароддзю з усімі другімі падазрыцельнымі рэчамі. Ураднік Нагайкін».

 М і х а с ь. Во дурноце, во аглаед, каб яго засекі пацукі і мышы абшукалі.

У хаце ўсталёўваецца цішыня.

Дзяўчаты (сумна запяваюць):

Ой,рэчанька, рэчанька,

Чаму ж ты не поўная?

Люлі, люлі, люлі,

Чаму ж ты не поўная?

Апошнія словы песні заглушае бразгат у сенцах. У дзвярах паяўляедца ганарысты госць, пан Адольф Б ы к о ў с к і

Адольф. Пахвалёны ў хату.

Усе. Навекі.

Адольф. Выбачайце, што трохі прыпазніўся. Але гэта вінаваты мой жарабец. Як панёс з

гары, што каля Прытыкаў,— і мяне выкінуў, і вось у брычцы зламаў; праз тое і замарудзіў.

Несцерка. Каб ён толькі дыхаў. Які яго чорт нёс. Прыстаў конь, і ўсё тут.

Сцяпан. Проша ж, проша праходзіць.

Адольф. Дзякую. Дзякую. Проша са мной клопату не мець.

Альжбета. Проша, пан Адольф, сядайце.

А д о л ь ф. А што ў вас за гасціны?

Альжбета. Вячоркі ў нас, пан Адольф. Паўлінка! Займай госця!

П а ў л і н к а. Далучайцеся, пан Адольф, да нашай кампаніі, а то ўжо ногі чэшуцца, так і

хочацца з вамі “Лявоніху” сыпануць.

Адольф. Фі! Я такіх мужыцкіх танцаў не гуляю.

Паўлінка. А якія ж вы танцы гуляеце?

Адольф. Гэрц-польку, падзі-спаць, манчыз, падзі-кварту. Ну што ж! Можа, мы з паненкай паспрабуем?

П а ў л і н к а. Калі ж я гэтых мудрых танцаў не толькі што не ўмею, але ніколі нават не чула, не бачыла.

Адольф. Не бойцеся! Я на ўсе лады вывучу паненку скакаць. Зайграйце нам, музыкі, гэрц-польку!

М у з ы к і. Мы гэтага не ўмеем. Адольф. Ну, дык падзі-спаць.

М у з ы к і. Першы раз чуем.

Паўлінка. Вось табе і на! Так і не навучуся гэтых панскіх танцаў.

А д о л ь ф. А, не бядуйце вельмі. Я буду вытылінгваць пад ензык, а васпанна толькі

прыслухоувайцеся і вырабляйце нагамі так, як я.

П а у л і н к а. Значыць, будзем гуляць пад язык?

Адольф (выводзіць яе наперад). Вось так, вось так! Правую нагу сюды, а левую туды. Галава ў левы бок, а задам на парог. Ды вось так! Раз, два, тры. То напева, то направа. (Усе прыглядаюцца да іх і смяюцца.)

П а ў л і н к а. Не, так нічога не выйдзе, не кемкая я да навукі. Можа, пан Адольф, спеяце

нам што-колечы? Я чула, што пан вельмі пекны голас мае.

Адольф. Э-э! Які там пекны. Ось так сабе. Канешне, лепшы, чым у іншых.

Г о с ц і. Заспявайце! Мы ўсе просім!

Адольф. Калі ўжо так пекна просіце, дык можна. А якую, Паўлінка, хацела б?

Паўлінка. А ўсё роўна, хоць якую! Ну, якая лепей у пана выходзщь.

Адольф. Плываё голэмбі,

Лётае лабэндзі;

3 нашэго кахання,

Пэўна, ніц не бэндзе. Паўлінка. А такі ж нічога не будзе.

П я т р о к. Ці ж гэта «голэмбі.» плаваюць, а «лабэндзі» лятаюць? Адольф. Ну, калі перабіваеце, дык саўсім не буду пець.

Альжбета. Хай пан Быкоўскі на іх не зважае ды пяе, ведама ж,— блазнота, што яны знаюць.

П а ў л і н к а. Выбачайце, пан Адольф!

Г о с ц і. Выбачайце, выбачайце! Просім, просім, болын не будзем!

Адольф. Ну, ужо буду, буду! Але калі яшчэ хоць раз перапыніце, тады загневаюся і саўсім кіну пець. Пейце тады самі

Г о с ц і. Не, не! Не будзем! Адольф. Гляджу я без толку

 На хладную шаль,

I чорную душу Церзае печаль.

Паўлінка. Ціжу пана Адольфа чорная душа?

М і х а с ь. Нашто ж глядзіш на яе, пан, без толку?

Адольф. Болей вам не буду пець, хоць на каленях прасіце. Пейце самі, калі такія разумныя!

П а ў л і н к а. Дык і спяём, калі пан Адольф такі някемкі, што нават жартаў не разумее.

(Спявае з дзяўчатамі)

Чабарок, чабарок

Ды каля дарожкі,

Харошанькі мой міленькі,

Ды крывыя ножкі.

Ох, ох, ох,ох,

Ды крывыя ножкі.

А што ж мы цяпер будзем рабіць? Ужо напяяліся, дык, можа, паскачам?

Усе. Паскачам, паскачам! «Лявоніху»!

Музыкі іграюць «Лявоніху». Госці скачуць, прыпяваючы.Змораныя, усе садзяцца на лавы. Несцерка. Шаноўныя госці, ці не надакучылі вам гаспадары? Ды і гаспадар, як кажуць, госцю гадзі ды і сябе глядзі.

Пятрок. Праўда, пара нам і чэсць знаць! Пэўна, ужо каля поўначы маецца.

М і х а с ь. Так, так, час рухацца дамоў.

Несцерка. Збіраймася, даражэнькія, дахаты. Дзякуем гаспадарам, дзякуем усім за вячоркі

Кланяецца і выходзіць, за ім музыкі, выходзячы, граюць.

Дзяўчаты і хлопцы (развітваюцца з Паўлінкай і спяваюць):

Бывайце здаровы, жывіще багата,

А мы ўжо паедзем дадому, дахаты.

У зялёнай дуброве мы начаваць будзем.

I вашае ласкі нідзе не забудзем.

Усе выходзяць.